Source: https://www.zakonypreludi.sk/zz/2006-616
Timestamp: 2019-06-26 21:57:43+00:00
Document Index: 8582880

Matched Legal Cases: ['§ 2', '§ 2', '§ 2', 'súd ', '§ 2', '§ 2', 'čl. 1', 'čl. 2', 'čl. 12', 'čl. 23', 'čl. 46', 'čl. 66', 'čl. 67', '§ 2', '§ 2', 'čl. 125', '§ 2', '§ 2', 'súd ']

616/2006 Z. z. Uznesenie Ústavného súdu Slovenskej republiky z 18. októbra 2006 vo veci pozastavenia účinnosti § 2 ... | Aktuálne znenie
616/2006 Z. z.
Uznesenie č. 616/2006 Z. z.Uznesenie Ústavného súdu Slovenskej republiky z 18. októbra 2006 vo veci pozastavenia účinnosti § 2 ods. 7, 8, 9 a § 2a ods. 6 a 7 zákona Slovenskej národnej rady č. 369/1990 Zb. o obecnom zriadení v znení neskorších predpisov
Čiastka 235/2006
Platnosť od 30.11.2006
Účinnosť od 30.11.2006
Aktuálne znenie 30.11.2006
z 18. októbra 2006
Ústavný súd Slovenskej republiky na neverejnom zasadnutí pléna zloženého z predsedu Eduarda Báránya a zo sudcov Jána Auxta, Juraja Babjaka, Ľubomíra Dobríka, Ľudmily Gajdošíkovej, Juraja Horvátha, Jána Lubyho, Lajosa Mészárosa a Štefana Ogurčáka 18. októbra 2006 o návrhu generálneho prokurátora Slovenskej republiky na začatie konania o súlade § 2 ods. 7, 8, 9 a § 2a ods. 6 a 7 zákona Slovenskej národnej rady č. 369/1990 Zb. o obecnom zriadení v znení neskorších predpisov s čl. 1 ods. 1 prvou vetou, čl. 2 ods. 2, čl. 12 ods. 2, čl. 23 ods. 1 a 3, čl. 46 ods. 1, čl. 66 ods. 2 a čl. 67 ods. 3 Ústavy Slovenskej republiky takto
Pozastavuje účinnosť § 2 ods. 7, 8, 9 a § 2a ods. 6 a 7 zákona Slovenskej národnej rady č. 369/1990 Zb. o obecnom zriadení v znení neskorších predpisov.
Podľa čl. 125 ods. 5 Ústavy Slovenskej republiky platnosť rozhodnutia o pozastavení účinnosti § 2 ods. 7, 8, 9 a § 2a ods. 6 a 7 zákona Slovenskej národnej rady č. 369/1990 Zb. o obecnom zriadení v znení neskorších predpisov zanikne vyhlásením rozhodnutia vo veci samej, ak toto rozhodnutie o pozastavení účinnosti Ústavný súd Slovenskej republiky už predtým nezrušil, pretože pominuli dôvody, pre ktoré bolo prijaté.
Eduard Bárány v. r.